കാര്ഷിക പഠനസദസ് നടത്തി തിരുവനന്തപുരം: ചെങ്കല് സര്വീസ് സഹകരണ ബാങ്കും കേന്ദ്ര കിഴങ്ങുവിള ഗവേഷണ കേന്ദ്രവും സംയുക്തമായി നടത്തിയ കാര്ഷിക പഠനസദസ് കെ. ആന്സലന് എംഎല്എ ഉദ്ഘാടനം ചെയ്തു.ബാങ്കിന്റെ വ്ളാത്താങ്കര ശാഖ ഹാളില് നടത്തിയ യോഗത്തില് ചെങ്കല് പഞ്ചായത്ത് പ്രസിഡന്റ് ആര്. ഗിരിജ അധ്യക്ഷത വഹിച്ചു. സിടിസിആര്ഐ പ്രിന്സിപ്പല് സയന്റിസ്റ്റ് ആന്ഡ് ഹെഡ് ഡോ. ജി ബൈജു കാര്ഷിക പഠന ക്ലാസിന് നേതൃത്വം നല്കി. സെമിനാറില് ബാങ്ക് പ്രസിഡന്റ് എം.ആര്. സൈമണ്, മുന് ചെങ്കല് പഞ്ചായത്ത് പ്രസിഡന്റും ബാങ്ക് ഭരണസമിതി അംഗവുമായ ജെ. നിര്മ്മലകുമാരി,ബാങ്ക് ഭരണസമിതി അംഗങ്ങള്, ബാങ്ക് സെക്രട്ടറി വി.വി. വിമല്തുടങ്ങിയവര് പ്രസംഗിച്ചു.